《宿剑关》
清代·任兰枝

斜日下荒原，驱车宿剑门。寒山风落石，残夜虎窥村。

断续京华梦，凄清独客魂。古来设险地，兴败共谁论？

作者简介：（1677—1746）江苏溧阳人，字香谷，一字随斋。康熙五十二年一甲二名进士，授编修。雍正元年，直南书房，累迁内阁学士。五年，宣谕安南。历户、兵、工、礼各部尚书。在礼部最久，熟悉朝廷仪制。喜为诗，律句最工，亦工古文辞。有《南楼文集诗集》。